ddrg/super_eurlex huggingface dataset:
Rådets afgørelse

af 4. marts 2002

om indgåelse af fjerde ændring til Montreal-protokollen om stoffer, der nedbryder ozonlaget

(2002/215/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 175, stk. 1, sammenholdt med artikel 300, stk. 2, første punktum, og stk. 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Fællesskabet har som følge af sit ansvar på miljøområdet ved beslutning 88/540/EØF(3) tiltrådt Wienerkonventionen om beskyttelse af ozonlaget og Montreal-protokollen om stoffer, der nedbryder ozonlaget, ved beslutning 91/690/EØF(4) godkendt første ændring til nævnte protokol, ved beslutning 94/68/EF(5) godkendt anden ændring til nævnte protokol og ved beslutning 2000/646/EF(6) godkendt tredje ændring til nævnte protokol.

(2) De seneste oplysninger viser, at for at sikre en rimelig beskyttelse af ozonlaget er det nødvendigt af indføre større kontrol med handelen med ozonnedbrydende stoffer end, hvad der er anført i den ændrede Montreal-protokol fra 1997, og det fremgår af de samme oplysninger, at der bør føres yderligere kontrol med produktionen af ozonnedbrydende stoffer, særlig hydrochlorfluorcarboner og nye stoffer.

(3) Parterne vedtog en fjerde ændring af Montreal-protokollen om disse kontrolforanstaltninger i december 1999 i Beijing.

(4) Kommissionen tog på Fællesskabets vegne del i forhandlingerne og i vedtagelsen af nævnte ændring.

(5) Fællesskabet har vedtaget foranstaltninger på det område, ændringen vedrører, navnlig i Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget(7), og det bør derfor indgå internationale forpligtelser på det pågældende område.

(6) Det er nødvendigt, at Fællesskabet godkender fjerde ændring til Montreal-protokollen, da bestemmelserne deri vedrører produktion og handel med kontrollerede stoffer mellem Fællesskabet og andre parter, og da Fællesskabet har ansvaret for gennemførelsen af disse bestemmelser -

TRUFFET FØLGENDE AFGØRELSE:

Artikel 1

Fjerde ændring til Montreal-protokollen om stoffer, der nedbryder ozonlaget, godkendes herved på Fællesskabets vegne.

Teksten til ændringen er knyttet til denne afgørelse.

Artikel 2

Rådets formand bemyndiges til at udpege den eller de personer, der har fuldmagt til på Fællesskabets vegne at deponere instrumentet for godkendelse af fjerde ændring hos De Forenede Nationers generalsekretær i overensstemmelse med artikel 13 i Wienerkonventionen om beskyttelse af ozonlaget samt artikel 3 i fjerde ændring til Montreal-protokollen.

Artikel 3

Afgørelsen offentliggøres i De Europæiske Fællesskabers Tidende.

Udfærdiget i Bruxelles, den 4. marts 2002.

På Rådets vegne

J. Matas i Palou

Formand

(1) EFT C 213 E af 31.7.2001, s. 251.

(2) Udtalelse afgivet den 2.10.2001 (endnu ikke offentliggjort i EFT).

(3) EFT L 297 af 31.10.1988, s. 8.

(4) EFT L 377 af 31.12.1991, s. 28.

(5) EFT L 33 af 7.2.1994, s. 1.

(6) EFT L 272 af 25.10.2000, s. 26.

(7) EFT L 244 af 29.9.2000, s. 1.
Kommissionens beslutning

af 10. april 2002

om ottende ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2002) 1375)

(EØS-relevant tekst)

(2002/297/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, til direktiv 90/425/EØF(1), senest ændret ved Kommissionens beslutning 95/176/EF(2), særlig artikel 17, stk. 3, litra b), og

ud fra følgende betragtninger:

(1) Ved Kommissionens beslutning 2000/284/EF(3), senest ændret ved beslutning 2002/73/EF(4), blev der opstillet en liste over godkendte sædopsamlingsstationer for indførsel af hingstesæd fra tredjelande.

(2) Myndighederne i Canada har officielt meddelt Kommissionen, at de i henhold til direktiv 92/65/EØF har godkendt en yderligere station for opsamling af hingstesæd, og har fremsendt supplerende oplysninger om de stationer, der allerede er godkendt.

(3) Myndighederne i USA har officielt meddelt Kommissionen, at de i henhold til direktiv 92/65/EØF har godkendt fire yderligere stationer for opsamling af hingstesæd, og at det er nødvendigt at ændre visse oplysninger om to andre stationer for opsamling af hingstesæd.

(4) Endvidere har myndighederne i USA officielt meddelt Kommissionen, at godkendelsen er blevet tilbagekaldt for de tre stationer 00TX009-EQS, 99TX006-EQS og 01PA004-EQS.

(5) Listen bør ændres på grundlag af de nye oplysninger, der er indgået fra de pågældende tredjelande, og ændringerne bør fremhæves i bilaget for at tydeliggøre dem.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 10. april 2002.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 117 af 24.5.1995, s. 23.

(3) EFT L 94 af 14.4.2000, s. 35.

(4) EFT L 33 af 2.2.2002, s. 18.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
Kommissionens beslutning

af 15. april 2002

om ændring af beslutning 98/320/EF om gennemførelse af et tidsbegrænset forsøg med prøvetagning og analyse af frø efter Rådets direktiv 66/400/EØF, 66/401/EØF, 66/402/EØF og 69/208/EØF

(meddelt under nummer K(2002) 1404)

(EØS-relevant tekst)

(2002/280/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/400/EØF af 14. juni 1966 om handel med bederoefrø(1), senest ændret ved direktiv 98/96/EF(2), særlig artikel 13a,

under henvisning til Rådets direktiv 66/401/EØF af 14. juni 1966 om handel med frø af foderplanter(3), senest ændret ved direktiv 2001/64/EF(4), særlig artikel 13a,

under henvisning til Rådets direktiv 66/402/EØF af 14. juni 1966 om handel med sædekorn(5), senest ændret ved direktiv 2001/64/EF, særlig artikel 13a,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter(6), senest ændret ved direktiv 98/96/EF, særlig artikel 12a, og

ud fra følgende betragtninger:

(1) Ved Kommissionens beslutning 98/320/EF(7) blev der åbnet mulighed for et tidsbegrænset forsøg på EF-plan for at vurdere, om frøprøvetagning med henblik på analyse og frøanalyser under officielt tilsyn kan være bedre alternativer til procedurerne for officiel certificering af frø i henhold til direktiv 66/400/EØF, 66/401/EØF, 66/402/EØF og 69/208/EØF uden en væsentlig forringelse af frøkvaliteten.

(2) Kommissionen indsamler stadig data for at opdatere og supplere de oplysninger, som allerede er fremlagt af de medlemsstater, der deltager i forsøget, i forbindelse med resultaterne af denne deltagelse. Den indsamler også stadig data om de prøver, som medlemsstaterne fremlægger, og som testes ved sammenlignende forsøg i Fællesskabet.

(3) Den nuværende internationale praksis inklusive den praksis, der er vedtaget af Organisationen for Økonomisk Samarbejde og Udvikling (OECD) og Det Internationale Frøkontrolforbund (ISTA) tillader fortsat tidsbegrænsede forsøg med frøprøvetagning med henblik på analyse og frøanalyser.

(4) Det tidsbegrænsede forsøg bør derfor forlænges og beslutning 98/320/EF ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

I artikel 4 i beslutning 98/320/EF ændres datoen "30. juni 2002" til datoen "31. juli 2004".

Artikel 2

Denne beslutning er rettet til medlemsstaterne.

Udfærdiget i Bruxelles, den 15. april 2002.

På Kommissionens vegne

David Byrne

Medlem af Kommissionen

(1) EFT 125 af 11.7.1966, s. 2290/66.

(2) EFT L 25 af 1.2.1999, s. 27.

(3) EFT 125 af 11.7.1966, s. 2298/66.

(4) EFT L 234 af 1.9.2001, s. 60.

(5) EFT 125 af 11.7.1966, s. 2309/66.

(6) EFT L 169 af 10.7.1969, s. 3.

(7) EFT L 140 af 12.5.1998, s. 14.
Rådets afgørelse

af 25. marts 2002

om udnævnelse af et medlem af Det Rådgivende Udvalg for Euratoms Forsyningsagentur

(2002/C 86/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Atomenergifællesskab, særlig artikel 54, stk. 2 og 3,

under henvisning til artikel X i vedtægterne for Euratoms Forsyningsagentur(1), senest ændret ved afgørelse 95/1/EF, Euratom, EKSF af 1. januar 1995(2),

under henvisning til Rådets afgørelse af 14. juni 1999 om udnævnelse af medlemmerne af Det Rådgivende Udvalg for Euratoms Forsyningsagentur(3),

under henvisning til udtalelse fra Kommissionen, og

ud fra følgende betragtninger:

(1) En plads som medlem af ovennævnte udvalg er blevet ledig ved Eric PROUSTs tilbagetræden, der blev meddelt Rådet den 7. februar 2002.

(2) Denne ledige plads bør derfor besættes.

(3) Den franske regering indstillede en kandidat den 7. februar 2002 -

TRUFFET FØLGENDE AFGØRELSE:

Eneste artikel

Caroline CHEVASSON udnævnes til medlem af Det Rådgivende Udvalg for Euratoms Forsyningsagentur for den resterende del af dette udvalgs mandatperiode, dvs. indtil den 28. marts 2003.

Udfærdiget i Bruxelles, den 25. marts 2002.

På Rådets vegne

A. M. Birulés y Bertrán

Formand

(1) EFT 27 af 6.12.1958, s. 534/58.

(2) EFT L 1 af 1.1.1995, s. 1.

(3) EFT C 186 af 2.7.1999, s. 1.
Kommissionens beslutning

af 8. april 2002

om ændring af beslutning 2001/574/EF om et fælles stof til afgiftsmærkning af gasolier og petroleum

(meddelt under nummer K(2002) 1244)

(2002/269/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 95/60/EF af 27. november 1995 om afgiftsmærkning af gasolier og petroleum(1), særlig artikel 2, stk. 2, og

ud fra følgende betragtninger:

(1) Ved Kommissionens beslutning 2001/574/EF(2) blev produktet med det systematiske navn N-ethyl-N-[2-(1-isobutoxyethoxy)ethyl]-4-(phenylazo)aniline (Solvent Yellow 124) udvalgt som fælles mærkestof for gasolier og petroleum. I bilaget til den nævnte beslutning blev dette mærkestof nærmere angivet under henvisning til handelsbetegnelsen, det systematiske navn og Colour Index-navnet. Eftersom henvisningen til handelsbetegnelsen ikke forekommer uomgængeligt nødvendig, bør referencen til denne betegnelse udgå af bilaget.

(2) Bilaget til beslutning 2001/574/EF bør derfor af klarhedshensyn udbyttes.

(3) De i denne beslutning fastsatte foranstaltninger er i overensstemmelse med udtalelse fra Punktafgiftsudvalget -

VEDTAGET FØLGENDE BESLUTNING:

Artikel 1

Bilaget til beslutning 2001/574/EF affattes således:

"BILAG

1. Systematisk navn:

N-ethyl-N-[2-(1-isobutoxyethoxy)ethyl]-4-(phenylazo)aniline.

2. Colour Index-navn: Solvent Yellow 124."

Artikel 2

Denne beslutning er rettet til medlemsstaterne.

Udfærdiget i Bruxelles, den 8. april 2002.

På Kommissionens vegne

Frederik Bolkestein

Medlem af Kommissionen

(1) EFT L 291 af 6.12.1995, s. 46.

(2) EFT L 203 af 28.7.2001, s. 20.
Europa-Parlamentets afgørelse

af 14. marts 2002

om ændring af afgørelse 94/262/EKSF, EF, Euratom vedrørende ombudsmandens statut og de almindelige betingelser for udøvelsen af hans hverv

(2002/262/EF, EKSF, Euratom)

EUROPA-PARLAMENTET HAR -

under henvisning til traktaten om oprettelse af Det Europæiske Fællesskab, særlig artikel 195, stk. 4,

under henvisning til traktaten om oprettelse af Det Europæiske Kul- og Stålfællesskab, særlig artikel 20 D, stk. 4,

under henvisning til traktaten om oprettelse af Det Europæiske Atomenergifællesskab, særlig artikel 107 D, stk. 4,

under henvisning til sin beslutning af 17. november 2000 om ændring af Europa-Parlamentets afgørelse af 9. marts 1994 vedrørende Ombudsmandens statut og de almindelige betingelser for udøvelsen af hans hverv(1),

under henvisning til udtalelse fra Kommissionen,

under henvisning til Rådets godkendelse, og

ud fra følgende betragtninger:

(1) I henhold til artikel 22, stk. 5, i finansforordningen af 21. december 1977 vedrørende De Europæiske Fællesskabers almindelige budget(2) ligestilles Ombudsmanden med Fællesskabets institutioner med hensyn til gennemførelsen af denne finansforordning.

(2) Med Rådets forordning (EF, EKSF, Euratom) nr. 2673/1999 om ændring af finansforordningen oprettes der en særlig sektion for Ombudsmanden i Den Europæiske Unions almindelige budget, og de bestemmelser i finansforordningen, der vedrører denne tilpasses som følge heraf.

(3) Det er derfor nødvendigt at ændre Europa-Parlamentets afgørelse 94/262/EKSF, EF, Euratom af 9. marts 1994 vedrørende Ombudsmandens statut og de almindelige betingelser for udøvelsen af hans hverv(3), navnlig bestemmelsen om, at Ombudsmandens budget fremgår af et bilag til sektion I (Europa-Parlamentet) i De Europæiske Fællesskabers almindelige budget.

(4) Artikel 12 og 16 i denne afgørelse udgår derfor -

TRUFFET FØLGENDE AFGØRELSE:

Artikel 1

Artikel 12 og 16 i afgørelse 94/262/EKSF, EF, Euratom udgår.

Artikel 2

Denne afgørelse offentliggøres i De Europæiske Fællesskabers Tidende.

Artikel 3

Denne afgørelse træder i kraft på dagen for offentliggørelsen.

Den anvendes fra den 1. januar 2000.

Udfærdiget i Strasbourg, den 14. marts 2002.

På Europa-Parlamentets vegne

P. Cox

Formand

(1) EFT C 223 af 8.8.2001, s. 366.

(2) EFT L 356 af 31.12.1977, s. 1, ændret ved forordning (EF, EKSF, Euratom) nr. 2673/1999 (EFT L 326 af 18.12.1999, s. 1).

(3) EFT L 113 af 4.5.1994, s. 15.
Kommissionens beslutning

af 2. maj 2002

om niende ændring af beslutning 2000/284/EF om listen over godkendte sædopsamlingsstationer for indførsel af hingstesæd fra tredjelande

(meddelt under nummer K(2002) 1583)

(EØS-relevant tekst)

(2002/339/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, til direktiv 90/425/EØF(1), senest ændret ved Kommissionens beslutning 2001/298/EF(2), særlig artikel 17, stk. 3, litra b), og

ud fra følgende betragtninger:

(1) Ved Kommissionens beslutning 2000/284/EF(3), senest ændret ved beslutning 2002/297/EF(4), blev der opstillet en liste over godkendte sædopsamlingsstationer for indførsel af hingstesæd fra tredjelande.

(2) Myndighederne i USA har officielt meddelt Kommissionen, at de i henhold til direktiv 92/65/EØF har godkendt to yderligere stationer for opsamling af hingstesæd.

(3) Listen bør ændres på grundlag af de nye oplysninger, der er indgået fra det pågældende tredjeland, og ændringerne bør fremhæves i bilaget for at tydeliggøre dem.

(4) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2000/284/EF affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 2. maj 2002.

På Kommissionens vegne

David Byrne

Medlem af Kommissionen

(1) EFT L 268 af 14.9.1992, s. 54.

(2) EFT L 102 af 12.4.2001, s. 63.

(3) EFT L 94 af 14.4.2000, s. 35.

(4) EFT L 101 af 17.4.2002, s. 46.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>TABELPOSITION>
Rådets beslutning

af 22. april 2002

om bemyndigelse af Kongeriget Spanien til at videreføre aftalen om de gensidige fiskeriforbindelser med Den Sydafrikanske Republik indtil den 7. marts 2003

(2002/332/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 167, stk. 3,

under henvisning til forslag fra Kommissionen, og

ud fra følgende betragtninger:

(1) Aftalen vedrørende de gensidige fiskeriforbindelser mellem regeringen for Kongeriget Spanien og regeringen for Den Sydafrikanske Republik, som blev undertegnet den 14. august 1979, trådte i kraft den 8. marts 1982 for en første periode på ti år. Aftalen forbliver derefter i kraft på ubestemt tid, såfremt den ikke opsiges med 12 måneders varsel.

(2) I henhold til tiltrædelsesaktens artikel 167, stk. 2, berøres de rettigheder og forpligtelser, der følger af fiskeriaftaler, som Kongeriget Spanien har indgået med tredjelande, ikke i den periode, hvor bestemmelserne i disse aftaler opretholdes midlertidigt.

(3) I medfør af artikel 167, stk. 3, i nævnte akt vedtager Rådet inden udløbet af de fiskeriaftaler, som Kongeriget Spanien har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelser for perioder på højst et år; ovennævnte aftale er videreført indtil den 7. marts 2002(1).

(4) Kongeriget Spanien bør bemyndiges til at videreføre nævnte aftale indtil den 7. marts 2003 -

VEDTAGET FØLGENDE BESLUTNING:

Artikel 1

Kongeriget Spanien bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 8. marts 1982, indtil den 7. marts 2003.

Artikel 2

Denne beslutning er rettet til Kongeriget Spanien.

Udfærdiget i Luxembourg, den 22. april 2002.

På Rådets vegne

M. Arias Cañete

Formand

(1) EFT L 123 af 4.5.2001, s. 24.
Rådets beslutning

af 22. april 2002

om bemyndigelse af Den Portugisiske Republik til at videreføre aftalen om de gensidige fiskeriforbindelser med Den Sydafrikanske Republik indtil den 9. april 2003

(2002/333/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Spaniens og Portugals tiltrædelse, særlig artikel 354, stk. 3,

under henvisning til forslag fra Kommissionen, og

ud fra følgende betragtninger:

(1) Aftalen vedrørende de gensidige fiskeriforbindelser mellem regeringen for Den Portugisiske Republik og regeringen for Den Sydafrikanske Republik, som blev undertegnet den 9. april 1979, trådte i kraft samme dag for en første periode på ti år; aftalen forbliver derefter i kraft på ubestemt tid, såfremt den ikke opsiges med 12 måneders varsel.

(2) I henhold til tiltrædelsesaktens artikel 354, stk. 2, berøres de rettigheder og forpligtelser, der følger af fiskeriaftaler, som Den Portugisiske Republik har indgået med tredjelande, ikke i den periode, hvor bestemmelserne i disse aftaler opretholdes midlertidigt.

(3) I medfør af artikel 354, stk. 3, i nævnte akt vedtager Rådet inden udløbet af de fiskeriaftaler, som Den Portugisiske Republik har indgået med tredjelande, passende afgørelser med henblik på videreførelse af de fiskeriaktiviteter, der følger af nævnte aftaler, herunder eventuelt forlængelse for perioder på højst et år. Ovennævnte aftale er videreført indtil den 9. april 2002(1).

(4) Den Portugisiske Republik bør bemyndiges til at videreføre nævnte aftale indtil den 9. april 2003 -

VEDTAGET FØLGENDE BESLUTNING:

Artikel 1

Den Portugisiske Republik bemyndiges til at videreføre aftalen om de gensidige fiskeriforbindelser med Den Sydafrikanske Republik, der trådte i kraft den 9. april 1979, indtil den 9. april 2003.

Artikel 2

Denne beslutning er rettet til Den Portugisiske Republik.

Udfærdiget i Luxembourg, den 22. april 2002.

På Rådets vegne

M. Arias Cañete

Formand

(1) EFT L 123 af 4.5.2001, s. 23.
Rådets afgørelse

af 15. april 2002

om accept på Det Europæiske Fællesskabs vegne af overenskomsten om fastlæggelse af kommissoriet for Den Internationale Juteundersøgelsesgruppe af 2001

(2002/312/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) Ved en afgørelse af 13. marts 2001 vedtog den forhandlingskonference, der blev afholdt under De Forenede Nationers Konference om Handel og Udvikling (UNCTAD), overenskomsten om fastlæggelse af kommissoriet for Den Internationale Juteundersøgelsesgruppe af 2001 (i det følgende benævnt "overenskomsten").

(2) Denne nye overenskomst er blevet forhandlet, for at den kan træde i stedet for den internationale juteoverenskomst fra 1989, der definitivt blev ophævet den 11. oktober 2001.

(3) Fællesskabet har været medlem af den internationale juteoverenskomst fra 1989, og det er derfor i dets interesse at godkende den overenskomst, der skal afløse den -

TRUFFET FØLGENDE AFGØRELSE:

Artikel 1

Overenskomsten om fastlæggelse af kommissoriet for Den Internationale Juteundersøgelsesgruppe af 2001 godkendes herved på Det Europæiske Fællesskabs vegne.

Teksten til overenskomsten er knyttet til denne afgørelse.

Artikel 2

Formanden for Rådet bemyndiges herved til at udpege den eller de personer, der er beføjet til at deponere acceptinstrumentet på Fællesskabets vegne(1).

Udfærdiget i Luxembourg, den 15. april 2002.

På Rådets vegne

J. Piqué I Camps

Formand

(1) Datoen for aftalens ikrafttræden offentliggøres i De Europæiske Fællesskabers Tidende på foranledning af Generalsekretariatet for Rådet.